Jissokta l-batibekk dwar Sai Mizzi wara li l-kuntratt tagħha mal-Malta Enterprise tpoġġa fuq il-mejda tal-kamra tad-deputati. Il-Partit Nazzjonalista qal li dan il-kuntratt juri li Sai Mizzi għandha pakkett finanzjarju ta’ €13,000 fix-xahar. Il-Partit Nazzjonalista elenkat il-allowances kollha li joħorgu mill-pakkett. Qal li apparti dan, l-kuntratt ta’ mart il-Ministru Konrad Mizzi jgħid li hija tħallas taxxa biss fuq nofs is-salarju. Il-Partit Nazzjonalista ikkritika lill-Prim Ministru li qed jiddefendi l-kuntratt ta’ Sai Mizzi għax titħallas daqs ambaxxatur meta s-Sinjura Mizzi mhix ambaxxatur għaċ-Ċina fejn qed iservi Dr Clifford Borg Marks.